Publication: Magyar Közlöny
Issue: MK-1999-65 (Year: 1999, Number: 65)
Era: 1990-2004
Section: A Munka Törvénykönyvéről szóló 1992. évi XXII. törvényben és a közalkalmazottak jogállásáról szóló 1992. évi
Paragraph Index: 337

1. § A Hr. 1. §-a (2) bekezdésének e) pontja helyébe a következő rendelkezés lép: [(2) A vonatkozó kormányrendeleteket, illetve az oktatási miniszter és a nemzeti kulturális örökség miniszterének rendeletét, valamint — a g) pont tekintetében — valamennyi ágazati miniszteri rendeletet alkalmazni kell] „e) a meghatározott oktatói és tudományos elnevezésű kutatói munkakörökbe sorolt közalkalmazottak külön nevesített „illetménypótlék”-ára, a pedagógus-munkakörökben foglalkoztatott közalkalmazott pedagógusok illetménynövekedésére és illetménypótlékaira — a pótlékok tekintetében ideértve a nevelő-oktató munkát közvetlenül segítő munkakörökben foglalkoztatottakat is —, a kulturális munkakörű közalkalmazottak területi pótlékára, valamint a Honvéd Művészegyüttes esetében a művészi vagy egyéb művészeti munkakörben foglalkoztatottak nemzeti művészeti intézményi pótlékára;”

Source: https://magyarkozlony.hu/hivatalos-lapok/84f1f915edce75473b28b940b3420de66cfd5599/dokumentumok/d0d1010a2d0e12b46e9b0ad4e9ecd051d95aa41e/letoltes